Филозофски факултет

Одељење за класичне науке

01/8 бр. 90 од 31.10.2016.

**Изборном већу Филозофског факултета**

У вези с престанком радног односа редовном професору за ужу научну област *класичне науке* проф. др Војиславу Јелићу, који би предстојао 30. септембра 2017, обавештавамо вас да је Одељење за класичне науке на седници 24.10.2016. предложило да се професору Јелићу, у складу са законом, радни однос продужи за три школске године.

Предмет који предаје професор Јелић, Историја хеленске књижевности (ужа научна област Класичне науке), обавезан је предмет на основним студијама класичних наука, са недељним фондом часова 4+4. На том предмету ангажовани су и доц. др Душан Поповић (2+2) и доц. др Ана Петковић (0+2). Доц. др Душан Поповић био је асистент за овај предмет до 2011. године (кад је изабран за наставника).

У ранијем периоду професор Јелић је председавао Наставном комисијом, био члан Кадровске и Комисије за докторске студије. Био је продекан Филозофског факултета 1998–2000.

С поштовањем,

Проф. др Војин Недељковић

Управник Одељења за класичне науке